CELEX: 32009R0887
Language: sl
Date: 2009-09-25 00:00:00
Title: Uredba Komisije (ES) št. 887/2009 z dne 25. septembra 2009 o izdaji dovoljenja za 25-hidroksiholekalciferol v stabilizirani obliki kot krmnega dodatka za piščance za pitanje, purane za pitanje, drugo perutnino in prašiče (Besedilo velja za EGP)

26.9.2009   
            
            
               SL
            
            
               Uradni list Evropske unije
            
            
               L 254/68
            
         
      UREDBA KOMISIJE (ES) št. 887/2009
   z dne 25. septembra 2009
   o izdaji dovoljenja za 25-hidroksiholekalciferol v stabilizirani obliki kot krmnega dodatka za piščance za pitanje, purane za pitanje, drugo perutnino in prašiče
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba dodatke, dovoljene v skladu z Direktivo Sveta 70/524/EGS (2), ponovno oceniti.
            
         
               (2)
            
            
               Stabilizirana oblika 25-hidroksiholekalciferola, številka CAS 63283-36-3, je bila z Uredbo Komisije (ES) št. 1443/2006 (3) dovoljena kot krmni dodatek za piščance za pitanje, za kokoši nesnice in purane brez časovne omejitve v skladu z Direktivo 70/524/EGS. Naveden dodatek je bil naknadno vpisan v register krmnih dodatkov Skupnosti kot obstoječ proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) in v povezavi s členom 7 Uredbe (ES) št. 1831/2003 je bil predložen zahtevek za ponovno oceno dodatka, v skladu s členom 7 navedene uredbe pa za novo uporabo za drugo perutnino in prašiče, da se uvrsti v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljevanju: Agencija) je v svojem mnenju z dne 5. februarja 2009 navedla, da dodatek nima škodljivega vpliva na zdravje živali in ljudi ali na okolje ter da je njegova uporaba učinkovita kot dodatek vitaminu D3
                   (4). Agencija priporoča ustrezne ukrepe za varnost uporabnikov. Meni, da ni potrebe po posebnih zahtevah v zvezi s poprodajnim nadzorom. Agencija je potrdila tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega dodatka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Zaradi odobritve novega dovoljenja v skladu z Uredbo (ES) št. 1831/2003 je treba črtati določbe o navedenem pripravku v Uredbi (ES) št. 1443/2006.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „nutritivni dodatki“ in funkcionalno skupino „vitamini, provitamini in kemijsko natančno definirane snovi s podobnimi učinki“, se dovoli kot dodatek v prehrani živali v skladu s pogoji iz navedene priloge.
   Člen 2
   V Uredbi (ES) št. 1443/2006 se črtata člen 3 in Priloga III.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. septembra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 271, 30.9.2006, str. 12.
   
      (4)  The EFSA Journal (2009) 969, str. 1.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Skupina: nutritivni dodatki. Funkcijska skupina: vitamini, provitamini in kemijsko natančno definirane snovi s podobnimi učinki
                  
               
            
                  
                     Uvrstitev v podskupino: vitamin D
                  
               
            
                  3a670a
               
               
                  —
               
               
                  25-hidroksiholekalciferol
               
               
                  
                               
                           
                           
                              Sestava dodatka:
                              25-hidroksiholekalciferol v stabilizirani obliki
                           
                        
                               
                           
                           
                              Lastnosti aktivne snovi:
                              25-hidroksiholekalciferol, C27H44O2.H2O
                              številka CAS: 63283-36-3
                              merila čistosti:
                              
                                           
                                       
                                       
                                          25-hidroksiholekalciferol > 94 %
                                       
                                    
                                           
                                       
                                       
                                          drugi povezani steroli < 1 % vsak
                                       
                                    
                                           
                                       
                                       
                                          eritrozin < 5 mg/kg
                                       
                                    
                        
                               
                           
                           
                              Analitska metoda (1)
                              
                              
                                           
                                       
                                       
                                          Določanje 25-hidroksiholekalciferola: tekočinska kromatografija visoke ločljivosti v povezavi z masnim spektrometrom (HPLC-MS).
                                       
                                    
                                           
                                       
                                       
                                          Določanje vitamina D3 v popolni krmni mešanici: reverzna faza metode HPLC v povezavi z ultravijolično detekcijo pri 265 nm
                                          (EN 12821:2000).
                                       
                                    
                        
               
                  piščanci za pitanje
               
               
                  —
               
               
                   
               
               
                  0,100
               
               
                  
                              1.
                           
                           
                              Dodatek se vključi v krmo v obliki premiksa.
                           
                        
                              2.
                           
                           
                              Najvišja vsebnost kombinacije 25-hidroksiholekalciferola z vitaminom D3 (holekalciferol) na kg popolne krmne mešanice:
                              
                                          —
                                       
                                       
                                          ≤ 0,125 mg (2) (enakovredno 5 000 IU vitamina D3) za piščance za pitanje in purane za pitanje,
                                       
                                    
                                          —
                                       
                                       
                                          ≤ 0,080 mg za drugo perutnino,
                                       
                                    
                                          —
                                       
                                       
                                          ≤ 0,050 mg za prašiče.
                                       
                                    
                        
                              3.
                           
                           
                              Istočasna uporaba vitamina D2 ni dovoljena.
                           
                        
                              4.
                           
                           
                              Vsebnost etoksikvina se navede na oznaki.
                           
                        
                              5.
                           
                           
                              Za varnost: oporabi se zaščita za dihala.
                           
                        
               
                  16. oktober 2019
               
            
                  purani za pitanje
               
               
                  —
               
               
                   
               
               
                  0,100
               
            
                  druga perutnina
               
               
                  —
               
               
                   
               
               
                  0,080
               
            
                  prašiči
               
               
                  —
               
               
                   
               
               
                  0,050
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives
      
         (2)  40 IU holekalciferola (vitamin D3) = 0,001 mg holekalciferola (vitamin D3).